OpenLLM-France/wikimedia huggingface dataset:
# Beyblade

Beyblade (ベイブレード Beibureido) és un tipus de baldufa desenvolupat i fabricat per Takara que comença el 1999.
La introducció de la joguina en Japó va correspondre amb la difusió d'una sèrie de la televisió de l'anime del mateix nom. En 2002, Hasbro va començar a vendre les joguines de Beyblade internacionalment (sota llicència de Takara) juntament amb els països coordinats pel començament de la sèrie de TV. La línia de joguines de Beyblade va passar a ser una de les línies més populars de joguines del món a partir de 2000-2005 i en 2005 100 milions d'unitats havien estat venudes en tot el món. Aquesta joguina és popular a Amèrica, Àsia i Europa.
En les regles bàsiques del joc, es competeix normalment per dos jugadors (Encara que també solen participar en grups). Cadascun llança el seu Beyblade sobre un plat de forma còncava (regularment és la forma), i l'objectiu per a guanyar el joc és derrocar al rival (la baldufa contrària) fora d'aquest espai que es competeix.

## Enllaços externs

* Beyblade.com
# Dmitri Petrov

Dmitri Petrov (en rus: Дмитрий Юрьевич Петров, Novomoskovsk, 16 de juliol de 1958) és un traductor rus.
# Simón de Alcazaba y Sotomayor

Simón de Alcazaba y Sotomayor (Portugal, 1470 - Chubut, Argentina, 1535) fou un navegant i explorador portuguès al servei de la Corona espanyola, fundant el primer assentament europeu en territori de l'actual Argentina, un any abans que Pedro de Mendoza intentés la primera fundació de Buenos Aires.
Va entrar al Servei dels Habsburg des de 1522. Per la Capitulació de Toledo, signada per la reina consort Isabel de Portugal, esposa de Carles V, el 26 de juliol de 1529, es va concedir a Francisco Pizarro 200 llegües cap al sud des de la desembocadura del riu Santiago (1° 20′ N a 9° 57′ S) per constituir la governació de Nova Castella. Des del paral·lel en el qual acabava la jurisdicció donada a Pizarro se li atorgaven a Simón de Alcazaba y Sotomayor unes altres 200 llegües cap al sud (fins als 21° 6,5′ S), nomenant-lo governador, capità general, adelantado i agutzil major de la governació de Nova Lleó. Amb tot, Alcazaba y Sotomayor no va poder realitzar l'expedició i el rei va projectar entre 1530 i 1531 lliurar els territoris, de Chincha fins a l'estret de Magallanes, a la família Fugger, d'Alemanya.
El 4 maig de 1534 Carles V va ampliar els territoris atorgats a Pizarro, estenent-los unes altres 70 llegües cap al sud, en territoris adjudicats a Alcazaba y Sotomayor, fins arribart aproximadament als 14° S.
El 21 maig 1534 el rei va signar tres noves capitulacions per explorar i ocupar les terres americanes, establint províncies o governacions de 200 llegües d'extensió nord-sud. Entre aquestes hi havia la Governació de Nova Lleó, atorgada a Simón de Alcazaba y Sotomayor, que anava de l'oceà Atlàntic al Pacífic, al sud del paral·lel 35° S fins als 48° 22,25' S.
Alcazaba va salpar del port de Sanlúcar de Barrameda el 21 de setembre de 1534 al comandament d'una expedició formada per 250 homes en dues naus, la que ell mateix comandava, Madre de Dios, i la San Pedro, que duia com a capità a Rodrigo Martínez.
A principis de 1535 arribaren a l'estret de Magallanes amb la idea de creuar-lo fins al Pacífic, però el mal temps els ho impedí. L'expedició retorna cap al nord vorejant la costa de l'Atlàntic, i el 9 de març de 1535 Alcazaba funda a la Caleta Hornos, de la Badia Gil, 29 quilòmetres al sud de l'actual localitat de Camarones, a la província del Chubut, el "Puerto de los Leones".
Alcazaba i diversos dels seus homes més lleials van morir en un motí que va tenir lloc en territoris de l'actual província del Chubut.

## Enllaços externs

* Barba Ruiz, Lucio. "Quienes Colonizaron la Patagonia en el siglo XVIII", 1998, Biblioteca Popular Agustín Álvarez, Trelew
* Bandieri, Susana. "Historia de la Patagonia", 2009, Editorial Sudamericana S.A., Buenos Aires.

## Referències

* ↑ «Atlas de los exploradores españoles», 2009. [Consulta: 1r desembre 2018].
# Logronyo

Logronyo (en castellà i oficialment, Logroño) és un municipi situat al nord d'Espanya, capital de la comunitat autònoma uniprovincial de La Rioja. També és la seva localitat de més població —concentrant gairebé la meitat del total de la regió— així com el seu centre econòmic, cultural i de serveis.
Banyada pel riu Ebre, Logronyo ha estat històricament un lloc de passada i encreuament de camins —tals com el camí de Sant Jaume— i de fronteres, i disputada entre els antics regnes de la península Ibèrica durant l'edat mitjana. En el darrer segle, la ciutat ha experimentat un creixement demogràfic lent però significatiu respecte a les poblacions properes, provocat principalment pels moviments migratoris des d'altres comarques de la regió.
Ha estat capital gastronòmica espanyola l'any 2012 i ciutat europea de l'esport per al 2014.

## Història

Logronyo va ser un vell assentament, de primer dels romans, sota el nom de Vareia —un port comercial—, i després, dels celtes. Des del segle x, la possessió de Logronyo fou disputada entre els reis de Navarra i els de Castella; la regió va ser finalment annexionada per Castella. Alfons VI de Castella va concedir a Logronyo, en el 1095, una carta de drets que va servir de model per a altres ciutats espanyoles. En el 1609 i el 1610, Logronyo va ser l'escenari principal dels judicis de les bruixes basques, per part de la inquisició espanyola.

## Persones il·lustres

* Manuel Bretón de los Herreros.
* Fausto de Elhúyar.
* Práxedes Mateo Sagasta.
* Rafael Azcona.
* Ramón Castroviejo.
* Navarrete "El Mudo".
* Pedro J. Ramírez.
* Amós Ruiz Lecina polític socialista i diputat per Tarragona a les eleccions de 1931, 1933 i 1936.
* Pepe Viyuela.
* Pepe Blanco (José Blanco Ruiz, cantant).
# Mobiloma

El mobiloma és el total d'elements mòbils genètics en un genoma. En eucariotes, els que tenen més pes són els que només es poden moure dintre del genoma com els transposons. En procariotes, en canvi, els elements mòbils genètics més importants del mobiloma són els que es poden moure entre genomes com els profags i els plasmidis.
En els virus, han estat identificades algunes categories d'elements genètics mòbils.

## Bibliografia

* Barkay, T. and Smets, B.F. 2005. Horizontal gene flow in microbial communities. ASM News 71: 412-419.
* Frost, L.S. et al., 2005. Mobile genetic elements: the agents of open source evolution. Nat. Rev. of Microbiology 3: 722-732.

## Referències

* ↑ «What does mobilome mean?». [Consulta: 8 gener 2022].
* ↑ Bekliz, Meriem; Colson, Philippe; La Scola, Bernard. Review: The Expanding Family of Virophages. Viruses 2016, 8(11), 317; doi:10.3390/v8110317
# Francesc Sempere i Masià

Francesc Sempere i Masià (València, 1859 - 1922) va ser un editor valencià.
Després d'exercir com a llibreter de vell, Sempere va fundar l'any 1900 l'editorial que duria el seu cognom, Sempere i Companyia. Aquesta signatura publicaria diversos treballs de l'esquerra europea contemporània, com ara L'anarquisme de Paul Eltzbacher, així com la traducció al castellà de les obres de Schopenhauer, Sorel, Jaunés, Taine i altres obres avantguardistes. El diari conservador Las Provincias el definiria com "al servei de Fusión Republicana llençant a millars, extraordinàriament barats, les obres dels escriptors que a Espanya i més encara a l'estranger estan fent una atrevida revolució".
Amic de Vicente Blasco Ibáñez, l'editorial Sempere es fusiona el 1914 amb l'Editorial Iberoamericana de Madrid, de l'autor de La Barraca, tot formant la nova Editorial Prometeo.
En altres àmbits, Francesc Sempere va ser regidor a l'Ajuntament de València el 1909.

## Referències

* ↑ «Francesc Sempere i Masià». Gran Enciclopèdia Catalana. Barcelona: Grup Enciclopèdia Catalana.
* ↑ http://www.cedall.org/Documentacio/IHL/Antologia%20Documental%20del%20Anarquismo%20espanol_Bibliografia.pdf
# Chand Baori

Chand Baori, també conegut com a Chand Bâoli, Chand Bâodi o Chand Bâori (hindi: bāwṛī बावड़ी / bāwlī बावली), és un aljub situat al poble d'Abhaneri, prop de Jaipur, a l'estat indi de Rajasthan.

## Descripció

Abhaneri és un poble del districte de Dausa a l'estat indi de Rajastan. Està situat a una distància de 95 km. de Jaipur, a la carretera de Jaipur-Agra.
Abhaneri va ser originalment anomenat Abha Nagri, que significa "ciutat de brillantor", però a causa de la mala pronunciació, el nom va ser canviat. La ciutat està en ruïnes, però atrau turistes de tot el món. Es troba davant del temple Harshat Mata i va ser construït l'any 800. Chand Baori consta de 3.500 passos estrets i més de 13 pisos. S'estén aproximadament 30 metres sota terra, constituint un dels aljubs més grans i profunds de l'Índia.

## Història

Chand Baori és un dels monuments més antics i atractius del Rajasthan. Va ser construït pel rei Chanda de la dinastia Nikumbha entre 800 i 900 dC i es va dedicar a Hashat Mata, la deessa de l'alegria i la felicitat sobre la terminació.
L'estat de Rajasthan és extremadament àrid, i el disseny i l'estructura final de Chand Baori tenia la intenció de conservar la major quantitat d'aigua possible. A la part inferior del pou, l'aire segueix sent de 5-6 graus més freda que a la superfície, i Chand Baori va ser utilitzat com a lloc de reunió de la comunitat pels locals durant els períodes de calor intensa. Un dels costats del pou té un pavelló i sala de descans per a la família reial.

## Als mitjans de comunicació

Chand Baori s'ha fet servir com a lloc de rodatge per algunes pel·lícules com The Fall, Bhool Bhulaiyaa, El cavaller fosc: la llegenda reneix o The Best Exotic Marigold Hotel.

## Referències

* ↑ Livingston, Morna. Steps to Water: The Ancient Stepwells of India (en anglès). Princeton Architectural Press, 2002. ISBN 1568983247 [Consulta: 7 gener 2012].
* ↑ Panther pink?. «Chand Baori, Abhaneri, Rajasthan». Flickr. [Consulta: 7 gener 2012].
* 1 2 «Chand Baori Step Well in Rajasthan, India» (en anglès). AmusingPlanet.com, 09-10-2012. [Consulta: 4 març 2016].
* 1 2 «Ancient Stepwells of India» (en anglès). AtlasObscura.com. [Consulta: 4 març 2016].
* ↑ «Chand Baori, Rajasthan beatiful stepwell architecture» (en anglès). Netdost.com.
* ↑ «Chand Baori: India’s Sublime Ancient Stepwell» (en anglès). WhenOnEarth.net, 19-08-2014. Arxivat de l'original el 2016-11-07. [Consulta: 4 març 2016].
# Joseph Selleny

Joseph Selleny o Joseph Sellény (Viena, 2 de febrer de 1824 - Inzersdorf, 22 de maig de 1875), és un pintor d'aquarel·la, de paisatges, dibuixant i litògraf. Destaca especialment per ser l'il·lustrador a bord de l'expedició científica austríaca que va fer la volta al món (30 d'abril de 1857 – 26 d'agost de 1859) amb la fragata SMS Novara.
Estudià a l'Acadèmia de Belles Arts de Viena amb Thomas Ender, Franz Steinfeld i Franz Xaver Stöber.

## Obres destacades

* Die Insel St. Paul (Illa de Saint-Paul)
* Madeira (Madeira)
* Felsentempel von Mahamalaipur (Temple de Mahamalaïpour)
* Aroideengruppe (Grups d'aràcies)
* Kap der Guten Hoffnung (Cap de Bona Esperança)
* Australischer Urwald (Bosc verge australià)

## Referències

* ↑ Lier, Hermann Arthur. «Selleny, Joseph». A: Allgemeine Deutsche Biographie (ADB) (en alemany). vol. 33. Leipzig: Duncker & Humblot, 1891, p. 685 ss.
* ↑ von Wurzbach, Constantin. «Selleny, Joseph». A: Biographisches Lexikon des Kaiserthums Oesterreich (en alemany). vol. 34. Viena: L. C. Zamarski, 1877, p. 58–66.

## Enllaços externs

* "Der Maler Joseph Selleny / die Lehrerin Dagmar und SchülerInnen des FRG21" Arxivat 2014-08-11 a Wayback Machine. al Museumonline-belvedere07.at (accés el 22 d'agost de 2012)
# Joseph Schwarz

Joseph Schwarz és el nom dels següents personatges:
* Joseph Schwarz (Geograph) (1804–1865), geògraf, historiador local i rabí alemany
* Joseph Schwarz (Bildhauer) (* 1848), escultor bohemi alemany
* Joseph von Schwarz (1859–1933), contraalmirall austriac
* Joseph Schwarz (Sänger) (1880–1926), cantant d'òpera letó-alemany (baríton)
* Joseph Schwarz (pianista) (1883–1945), pianista i pedagog rus.
# Kleve

«Kleve» té aquests significats:
* Kleve (alemany) Clèveris (català), ciutat de l'estat alemany de Rin del Nord-Westfàlia, prop de la frontera amb els Països Baixos
* Kleve (Dithmarschen), municipi del districte de Dithmarschen a Slesvig-Holstein
* Kleve (Steinburg), municipi del districte de Steinburg a Slesvig-Holstein
* Herzogtum Kleve (alemany) o Comtat de Clèveris (català)
# Junagarh (ciutat)

Junagadh o Junagarh (hindi: जूनागढ़ Junāgaḍh, gujarati જુનાગઢ) és una ciutat i corporació municipal de Gujarat, capital del districte de Junagadh, al peu de les muntanyes Girnar. El nom vol dir "Vell Fort" i fou també coneguda com a Sorath. Està situada a 21° 31′ N, 70° 28′ E﻿ / ﻿21.52°N,70.47°E﻿ / 21.52; 70.47 i apareix al cens del 2001 amb una població de 168.686 habitants; la població el 1872 era de 20.025, el 1881 de 24.679 i el 1901 de 34.251 habitants.
Un antic fort, Uperkot, es troba al mig de la ciutat i fou construït originalment sota la dinastia Maurya per Chandragupta el 319 estant en ús fins al segle vi, sent redescobert el 976. Va patir 16 setges durant un període de 800 anys, i una de les vegades el setge va durar 12 anys. Una inscripció de 14 edictes d'Asoka es troba a Uperkot datades el 250 aC a les que es van afegir inscripcions fetes per Mahakshatrap Rudradaman I, el rei saka escita de Malwa, de la dinastia dels Kshatrapas Occidentals. Una altra inscripció data del 450 i parla de Skandagupta, el darrer emperador gupta. També hi ha alguna coves budistes excavades a la pedra datades vers el 500 (Coves Khapra Kodia al nord i coves Babupyana al sud).
La dinastia Maitraka va governar Gujarat del 475 al 767; la dinastia fou fundada pel general Bhatarka, governador militar de la península de Saurashtra per l'imperi gupta, que es va fer independent (vers 475). La dinastia chalukya o solanki va governar Gujarat als segles xi i xii; dos llacunes amb escales al fort d'Uperkot foren obra de Rah Navghan I (1025-1044).
Els musulmans van conquerir Gujarat el 1299; el 1407 es va formar el sultanat de Gujarat. Mahmud Begada (Mahmud Shah I) va envair Junagadh el 1467 i va annexionar la zona. Quan els portuguesos van ocupar Diu i Daman els otomans van abandonar al fort d'Uperkot un gran canó fet a Egipte que encara es conserva.
Després de pertànyer a l'Imperi Mogol es va fer independent el 1735 o 1748 segons les fonts, sota la dinastia Babi, que el 1807 va quedar sota protectorat britànic. Vegeu Junagarh
* cMohammad Mahabat Khanji II amb el jove Mohammad Bahadur Khanji III
* Bahadur Khanji III (1882-1892)
* Mohammad Rasul Khanji

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Junagadh Agricultural University
* Photo galleries 1280x960 of Junagadh & trekkings to Girnar hill, on author's website
* Junagadh Tourism Information Arxivat 2008-09-15 a Wayback Machine.
* Shree RadhaDamodarji’s Main Temple,Damodar Kund,Junagadh
# Jun Suzuki

Jun Suzuki (鈴木 淳, 17 d'agost de 1961) és un exfutbolista del Japó.
L'agost de 1979, va ser seleccionat per la selecció nacional sub-20 del Japó per al Campionat Mundial juvenil de 1979.
Comença la seua carrera professional al Fujita Industries el 1984. Ha jugat als clubs Matsushima SC i Brummell Sendai i es va retirar a finals de la temporada 1996.

## Referències

* ↑ J.League
* ↑ Jun Suzuki, Fitxa a Transfermarkt (anglès)
* ↑ «FIFA». Arxivat de l'original el 2019-04-03. [Consulta: 8 juny 2020].
# Jules Bianchi

Jules Bianchi (Niça, 3 d'agost de 1989 - Niça, 17 de juliol de 2015) fou un pilot de curses automobilístiques francés.
L'any 2013 debutà en el mundial de Fórmula 1 amb l'escuderia Marussia F1 Team.
L'any 2014, al Gran Premi del Japó, va patir un greu accident en la volta 46, impactant contra la grua que estava retirant el monoplaça d'Adrian Sutil, que acabava de sortir de la pista de la mateixa forma que ell. El traslladaren inconscient a l'hospital, ja que les condicions climatològiques impedien el trasllat en helicòpter.
L'any 2015, després de mesos en coma, morí al Centre Hospitalier Universitaire de Niça, al sud de França.

## Referències

* ↑ García, Miguel Ángel. «Bianchi, trasladado inconsciente a un hospital tras sufrir un grave accidente» (en castellà). Marca, 05-10-2014. [Consulta: 5 octubre 2014].
* ↑ «Jules Bianchi, 25, dies nine months after F1 driver crashed at Japanese Grand Prix» (en anglès). dailymail.co [Consulta: 18 juliol 2015].
* ↑ F1, STATS. «Jules BIANCHI • STATS F1» (en francès). [Consulta: 28 febrer 2021].

## Enllaços externs

* Jules Bianchi al web oficial de Formula 1 (anglès)
Equips i pilots participants a la Temporada 2014 de Fórmula 1 :
RedBull
Marussia
Mercedes
Ferrari
Lotus
Caterham
F India
McLaren
Williams
Sauber
Toro Rosso
1 Vettel 3 Ricciardo
4 Chilton 17 Bianchi
6 Rosberg 44 Hamilton
7 Raikkonen 14 Alonso
8 Grosjean 13 Maldonado
9 Ericsson 10 Kobayashi
11 Pérez 27 Hülkenberg
19 Massa 77 Bottas
20 Magnussen 22 Button
21 Gutiérrez 99 Sutil
25 Vergne 26 Kviat :
# Kota Kinabalu

Kota Kinabalu (en xinès 亚庇 o Yàbì), coneguda anteriorment com a Jesselton és la capital de l'estat de Sabah, a la part malaia de l'illa de Borneo. La ciutat, situada al nord-oest de l'illa, és banyada per la Mar de la Xina Meridional. El nom de la ciutat prové del Mont Kinabulu, localitzat a l'est de la ciutat. Kota Kinabulu té 452.058 segons el cens del 2010.
Kota Kinabulu és sovint abreujat a les inicials KK no només a Malàisia sinó també internacionalment. És una gran destinació pesquera i una entrada popular per als turistes que visiten Sabah o Borneo en general. El Parc Nacional del Kinabalu, amb els pics més alts de l'illa, està situat a 88 km de la ciutat. Kota Kinabulu és també un dels principals centres de comerç i d'indústria de la Malàisia oriental.

## Història

En les darreres dècades del segle xix l'Imperi Britànic aconseguí l'administració del protectorat de Borneo del Nord, establert formalment el 1888 i corresponent amb l'actual estat de Sabah. Amb el nom informal d'Api-Api un petit poble costaner guanyà la capitalitat de la regió. Amb aquest fet la vila, que seria coneguda com a Jesselton en honor de Sir Charles Jessel experimentà un fort creixement. Es convertí en un lloc d'intercanvi de cautxú, cera, tabac, vímet, oli i altres recursos naturals.
Durant la Segona Guerra Mundial Jesselton fou severament danyat pels britànics per a evitar que els japonesos agafessin avantatge de la infraestructura industrial i logística. Amb la conquesta del Japó, l'assentament recuperà el nom original d'Api-Api. Amb resposta a la brutal ocupació aparagueren alguns grups, com les anomenades Kinabulu Guerrillas. Al final de la guerra, després de la rendició japonesa a Labuan, el 1945, només quedaren drets tres edificis de la ciutat.
El 15 de juliol de 1945 la regió tornà a formar part de la Borneo del Nord britànica, que en no tenir els mitjans econòmics per a fer front a les enormes despeses es veié obligat, el mateix any, a cedir el control de la corona britànica. El nou govern colonial escollí Jesselton com a capital de Borneo del Nord en detriment de Sandakan.
El 1963, uns anys després de la independència malaia Jesselton seguí sent la capital de la regió, aquest cop anomenada Sabah. El 1968 agafà el seu nom actual (Kota Kinabalu) i el 2000 obtingué l'estatus oficial de "ciutat".

## Referències

* ↑ «Kota Kinabalu travel guide (anglès)». Arxivat de l'original el 2013-01-09. [Consulta: 28 abril 2014].
* ↑ «Population statistics of Malaysia (anglès)». Arxivat de l'original el 2015-02-05. [Consulta: 28 abril 2014].
* ↑ «Tourism hub set to lift Sabah real estate (anglès)». Arxivat de l'original el 2012-07-13. [Consulta: 13 juliol 2012].
* ↑ Histories of the Borneo Environment, KITLV press, 2005 pp 281-282.
# La Creueta de Pla

La Creueta de Pla és un paratge del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Rivert.
Està situat al costat est mateix de lo Barri de Rivert; és el primer que es troba a mà esquerra en arriba al poble des de Salàs de Pallars. El paratge de la Creueta de Pla està ocupat actualment per una gran nau dedicada a activitats agropecuàries. És a llevant de Roderetes, al nord de Tresdós i de la Vinya. Es troba a la riba esquerra del barranc de Rivert, que es forma just al nord-oest de la Creueta de Pla per la unió de dos altres barrancs. La Carretera de Rivert fa de límit de llevant d'aquest paratge.
# Katharine Kanak

Katharine M. Kanak és una científica atmosfèrica dels Estats Units amb publicacions destacades sobre la dinàmica i les morfologies dels vòrtexs atmosfèrics, inclosos els tornados, els ciclons tropicals, els mesociclons, les muntanyes, els diables de pols, tant la Terra com del planeta Mart.
Al 1987, Kanak va obtenir un batxillerat en ciències per la Universitat d'Oklahoma (OU), amb especialització en meteorologia i de manera minoritària en matemàtiques. I un màster per la Universitat de Wisconsin-Madison en meteorologia, defensat el 1990 amb la tesi Three-Dimensional, Non-Hydrostatic Numerical Simulation of a Developing Tropical Cyclone (Simulació numèrica tridimensional, no hidroestàtica, dels ciclons tropicals en desenvolupament). Va retornar a l'OU per obtenir el seu doctorat el 1999 amb la dissertació On the Formation of Vertical Vortices in the Atmosphere (Sobre la formació de vòrtexs verticals a l'atmosfera).
Kanak es va interessar en estructures turbulentes en la capa límit atmosfèrica i turbulència del fluix en general i, a més a més, va treballar en tornadogènesis i física dels núvols. Ha desenvolupat models numèrics tridimensionals, per a la Terra i Mart, i col·laborat en] la investigació de camp. Kanak va ser coordinadora auxiliar de camp per al Projecte VORTEX entre 1994 i 1995; i, participant en STEPS el 2000, i en VORTEX2 entre 2009 i 2010.

## Referències

* ↑ «Principal Investigators» (en anglès). Arxivat de l'original el 2019-10-23. [Consulta: 28 març 2019].
* ↑ Kanak, Katharine M. «Vitae». University of Oklahoma, 01-06-2012. Arxivat de l'original el 2014-05-17. [Consulta: 17 maig 2014].
* ↑ «VORTEX2: Our Team». Arxivat de l'original el 2016-08-01. [Consulta: 28 març 2019].
# Krasnivka

Krasnivka (en ucraïnès: Краснівка) és un poble de la República Autònoma de Crimea, a Ucraïna, que el 2014 tenia 608 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22.
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].